b'\n_START_ARTICLE_\nMetalliala\n_START_SECTION_\nMetalliartesaani\n_START_PARAGRAPH_\nTuotteen suunnittelun ja valmistuksen koulutusohjelman perustutkinnon suorittanut metalliartesaani voi toimia muun muassa myynti-, neuvonta-, valmistus- ja huoltoteht\xc3\xa4viss\xc3\xa4 sek\xc3\xa4 yritt\xc3\xa4j\xc3\xa4n\xc3\xa4. Nyky\xc3\xa4\xc3\xa4n metallialan artesaanit osaavat metallin k\xc3\xa4sittely\xc3\xa4 monipuolisesti. Useimmat koulutusohjelmat sis\xc3\xa4lt\xc3\xa4v\xc3\xa4t korujen ja pienesineiden valmistusta sek\xc3\xa4 erilaisten k\xc3\xa4ytt\xc3\xb6- ja koriste-esineiden tekemist\xc3\xa4 monilla erilaisilla menetelmill\xc3\xa4, kuten takomalla ja koneistamalla. Opittuihin taitoihin kuuluvat my\xc3\xb6s erilaiset valutekniikat (Hiekka-, kipsi- ja alipainevalu) erityyppisill\xc3\xa4 metalleilla (pronssi, messinki, rauta, alumiini). Metallialan ammattilaiset osaavat tehd\xc3\xa4 hitsaus-, ter\xc3\xa4srakenne-, kalusteputki- ja koneistust\xc3\xb6it\xc3\xa4 sek\xc3\xa4 sisustusesineit\xc3\xa4. Artesaanit valmistavat my\xc3\xb6s erilaisia ty\xc3\xb6kaluja ja korjaavat koneita ja laitteita. Nyky\xc3\xa4\xc3\xa4n jokaisella opiskelijalla on mahdollisuus suuntautua ja erikoistua haluamansa tekniikan (esim. taonta, koneistus, hitsaus, valuty\xc3\xb6t) opiskeluun opintojen edetess\xc3\xa4. Osaava metalliartesaani pystyy tekem\xc3\xa4\xc3\xa4n melkein mit\xc3\xa4 vain.'